
Ne znam koja je godina dok čitaš ovo, bez obzira ko si i odakle si. Zavisi koji je kalendar u pitanju. Ljudi su  prestali brojati godine po starom, još pre mene.  
Kod nas je  2060. godina i jedna godina traje duplo više nego u starom svetu. U starom svetu ja bih imala trideset osam godina, ali mi je devetnaest. Kod nas priroda piše kalendar, nikad se ne zna koliko će jedan dan da traje ili jedna noć, kada će jedno  godišnje doba da se završi a drugo da počne. To više nije ljudska briga, naše je da živimo u sadašnjosti i da radimo što želimo. Kalendar postoji ali na potpuno drugi način. Naši naučnici su uspeli da ga sastave i predvide. Na primer, sada je leto i ja sam na raspustu, za dva meseca trebalo bi da počne školska godina, ali ne mora da znači da leto neće potrajati još dugo. Da, ja imam devetnaest a još idem u školu jer ovde škola traje do dvadesete. Nemamo potrebe da žurimo.
Kod naših predaka sve je bilo strogo i drugačije  Imali su ono što se zvalo kalendar, dvanaest meseci, četiri godišnja doba. U davnoj prošlosti, ta doba su u većem delu sveta bila redovna, tačna. Znalo se kada je hladno i sneg pada, znalo se kada su lile kiše a kada je sunce jako grejalo, ili kada je grejalo prijatno, blago. Zatim je sve to počelo da se menja, postajalo je obrnuto. Kiše su jako padale  u bilo koje godišnje doba, snega je bilo manje a jesen toplija od leta, čari proleća su skoro nestale u sivilu kiše, magle i hladnoće. Desile su se poplave širom sveta, dok su i pustinje procvetale, a sunce je jako sijalo i tamo gde ga je nekada falilo, dok je sneg i u Africi pao. 

Sve napredniji ljudi, bili su sve više zabrinuti, poraženi od neukrotive prirode. Nešto tu nije bilo u redu. Postojale su sumnje i teorije o ljudskom faktoru, o stvaranju veštačke klime. Nikada nije dokazano da je baš sve veštački izazvano. Samo su znali ono što se nije krilo, da su naučnici zaista umeli da izazovu kišu i sneg, ništa dalje...

U doba oko 2024. nešto se desilo sa protokom vremena. Dan bi trajao i do ponoći, zatim bi padao mrkli mrak, pa u cik zore ponovo jako sunce, kao da nema svanjivanja, sve je neredovno, naglo. Ljudi su bili željni mraka zbog spavanja, falio im je san, pili su lekove za snagu ili umirenje, dok je samo farmaceutska industrija bila na dobitku. Zatim se dogodilo da samo za vreme punog meseca traje noć po šest ili sedam sati. I tada su ljudi spavali čvrstim snom, samo jednu sedmicu u mesec dana, dok je ostalo sve bilo neredovno. Priroda je opasan osvetnik.

Javila su se razna tumačenja, od teorije zavere do vidovnjaka, od astrologije do religije. Niko nije imao objašnjenje. Ni astrolozi nisu mogli "pohvatati" rukopis na nebesima. 

Pišem ovo jer to i nije tako daleka prošlost, ali kako se vreme promenilo, kao i da jeste. Ovaj moj dnevnik je svedočanstvo i jednog i drugog vremena, i njihovog i našeg. Jer mi smo otkrili ono za čime su u prošlosti čeznuli - putovanje kroz vreme. Samo što to nije baš onako kako su oni zamišljali. I ne putujemo svi, samo neustrašivi. A radoznali zapisuju njihove priče, ako im je verovati. 

Volela bih da verujem Damjanu, nisam ga slučajno izabrala. Pišem tebi, dnevniče, a on će odneti tvoje duplikate po vremenu, pokušaćemo stići do naših zbunjenih predaka, da shvate šta im se dešava. 
Damjan me je naučio da ne postoji ništa osim "sada" i da ta prošlost o kojoj pišem nije ništa osim nečije "sada". Izabrala sam ga da mi priča, ja ću pisati, zajedno ćemo ploviti kroz mnoge verzije sadašnjeg trenutka. Za početak, ja sam Alisa. Samo da čujete šta vam imam reći!

Dragi dnevniče...

Damjan je poranio, još nije osvanulo jutro, tek rana zora. Jedva sam otvorila oči kada mi je pokucao na prozor. Videla sam svetla njegove letilice u mom dvorištu. Nije to bio film ni san, već stvarnost pred mojim uspavanim očima. Ali moj organizam dobio je zapovesti prirode za današnji dan – spavati što duže.

" Gde ćeš u ovo doba? Spava mi se još!" - rekla sam ljutito dok mi se smešio u lice, očigledno pod jakim utiscima. 

" Da si tamo gde sam bio, ustala bi u ovo doba, išla bi na posao ili pratila decu u školu."

" Ali ja nisam tamo, već sam ovde,  učenik na odmoru. I ovaj dan je predviđen da osvane kasnije nego juče. Neće sunce obasjati još dugo."

" U tvojim godinama tamo, bilo bi sramota spavati dugo." - zezao me i dalje. Oči su mu blistale.

" A u tvojim?"

" Ako ovde imam dvadeset devet godina, tamo bih imao pedeset osam i verovatno bih živeo sa mnogo kompleksa niže vrednosti da više nisam privlačan. "

" Verujem ti. Imam još dve godine škole, baš mi je lepo, ne msilim šta bi bilo kad bi bilo. Ne znam dokle ću živeti i znam da neću bolovati od neke opasne bolesti. " 

Bila sam u pižami, dok je Damjan u svojoj srebrnoj uniformi uskočio kroz prozor, pa se zaleteo na moju fotelju i zavalio se u nju. Imao je svu slobodu od onoga dana kada sam ga izabrala za svog vremenskog putnika, prijatelja i brata. Kombinezon je nosio kao da se u tome rodio, bio je i ostao jedan od najboljih u ovoj neobičnoj struci. Sedela sam na ivici kreveta  i borila se da ne zaspim. On je uživao u mojoj fotelji. 

“ Dosta je udobnija od sedišta u letilici. Tebi bi sedište odgovaralo, ja se jedva smestim. Baš mi je tesno. Ne razumem kolege koji su deblji od mene.”

Morala sam se na ovo nasmejati, setila sam se nekih vremenskih putnika koji su gromade od ljudi. Ipak sam naterala sebe da ustanem i odem u kuhinju da skuvam kafu. Nisam ga ni pitala da li želi, znala sam zašto je došao. Vratila sam se sa bokalom kafe i kutijom keksa.

“Oči ti blistaju, uzbuđen si. U kojoj si to godini bio?”

" Ja sam sinoć odleteo u 2024. Samo godina pre  Promene. Ostao sam njihovih sedam dana, a ovde samo sedam časova. "

“ A gde?”

" Bio sam ovde, u Srbiji. Ovde, gde smo nas dvoje trenutno. Na mestu tvoje kuće nalazio se park, sedeo sam na klupi i gledao kako se deca igraju. A na mestu moje kuće umetnička galerija. Tamo gde je tvoja škola, imali su jedan mali hotel, noćio sam tamo. Nije mi bio problem da se uklopim, samo sam morao da sakrijem letilicu onim glupim metodama. Prijaviti se vlastima, zatim je prevesti u neke mračne, podzemne hodnike. Dobru saradnju imaju, usluga za uslugu. Ja da nikome ne govorim ko sam, oni da ćute o mom postojanju. Njihovi i naši naučnici imaju saradnju decenijama. Običan narod ne zna ništa.”

" Zamisli da su znali, ne bi mogao da ostaneš miran od pitanja. "

" Nisu oni imali vremena da razmišljaju više o bilo čemu." 

Ton glasa postao mu je pomalo potišten i pogled zamišljen.

"Klimatske promene su im ugrožavale psihu dok je neko drugi pokušavao da to iskoristi.Pola zaposlenih nije više imalo snage da se izbori sa aktivnostima, nisu spavali noćima. Da vidiš, Alisa, šta znači kada priroda bukne! Ali u drugom svetlu. Nisu to bili zemljotresi već potresi u ljudskim glavama. Ostali su bez nekih vrsta voća i povrća, a ono što su imali, nije više ličilo na normalno. Da vidiš kako je kada jagoda ostane zelena, krompir dobije plavičastu boju, trešnje dobiju oblik jabuke ali nisu ukusne ni malo, a jabuka bude toliko kisela, da je ne možeš jesti dok je ne pošećeriš. Jeo sam u restoranu sve to i kupovao sebi hranu jer mi nije bilo dovoljno. Svaka porodica koja živi u kući posejala je baštu u dvorištu, svaka zgrada i soliter imaju baštu na krovovima, na terasama puno biljaka u ogromnim saksijama. Prestali su da jedu životinje i to im je doprinelo da su svi zdravi, ali nisu u stanju da shvate šta se dešava. Nijedan naučnik nema objašnjenje za promenu u voću i povrću. Od životinja im je ostalo mleko i jaja da koriste, i toga ima u velikim količinama. Nikome nije jasno zašto su masovno umirali od konzumiranja mesa a mleko i jaja su zdravi. Ni nebo im nije isto. Sve je između starog i novog doba. Ceo svet vrvi od novih religija, vidovnjaka i mudraca. Ljudi su bolji, nema nasilja, ali su prevareni, još uvek. Krije se od njih istina, da se završava jedan ciklus i dolazi novi. Plaše se da je smak sveta na pomolu, ne shvataju da svet počinje da se vraća sebi. "

" Ali nema povratka bez perioda bola."

" Znaju to malobrojni. Ima ljudi koji pišu i šire poruku ostatku sveta. Oni su shvatili šta je ovo i da je potrebno strpljenje, da se sprema nešto dobro. Postoje organizacije koje besplatno čiste mesta gde se pojavilo đubre, otpad od pre više decenija. Mislim da su pronašli neku supstancu koja sagoreva sve ono što je isplovilo iz zemlje. "

"Jesi li se družio sa nekim ?"

" Ne, samo sam posmatrao ljude i dolazio u kontakt sa konobarima, taksistima, prodavcima. Oseća se nešto prejako u vazduhu. Tačno se oseća sila promene, priroda je preuzela komandu. Ljudi su zbunjeni i pokorni. Nastavili su svoje živote sa novim vrlinama, dok mnogi to doživljavaju kao muke i očekuju kraj sveta. Ne znaju da se bliži kraj starog vremena i moranja. Kraj prolivanja krvi. Priroda je rešila da se otarasi primitivnog čoveka, konačno. Prvo ga je bacila na izgladnelost."

“ Ne zaboravi šta im se desilo u 2020. Hajde, nisam to zapisala u dnevnik.”

Damjan je mahnuo rukom u znak nekog negodovanja što sam to uopšte spomenula. Znam da je nevoljno putovao u tu godinu.

“Nisam hteo da budem kukavica ali 2020. i ona sledeća, bile su interesantne ali mnogo iritirajuće. Svetom je vladala epidemija veštačkog virusa dok su ljudi skoro poludeli od medija, od podele i svađe, ko je na čijoj strani i ko je u pravu. Farmacija se obogatila na veštačkim vitaminima i lekovima, dok je virus mutirao, u stvari, programiran u laboratorijama, da izazove veštačku Apokalipsu. Oni koji su smatrali da su sluge nekog mračnog gospodara, uzeli su Otkrovenje i po tim smernicama pokušali da ostvare proročanstvo koje to nije. Na kraju se ispostavilo da je Otkrovenje ono što se dešava duhovno u ljudima i da nema veze sa materijalnim svetom. Trebalo im je oko dve hiljade godina da to shvate. Naravno, bilo je uvek pojedinaca koji su razumeli istinu ali nisu bili prihvaćeni.”

“ Znam, ali vidiš da je na neki način, ipak proročanstvo tačno. Bilo je to vreme kada je ljudski rod prestao da se moli Tvorcu i svi su čekali da samo prođe.”

“Ma, da, a nije moglo brzo proći.Razgovarao sam i sa drugima koji su putovali u te godine, nikome baš nije sve jasno.”

Zapisala sam sve, zamišljajući kako se talas promene silovito kretao svetom, poput oluje koju niko nije mogao ukrotiti. Doba kada su ljudi prvi put bili pokorni i zahvalni Zemlji i nebu. 

Moj dnevnik postaje pravi dokument. Pokušavam da nacrtam ponešto iz Damjanove priče. Letilicu koja se spušta iza jedne državne zgrade, na kraju grada, dok je dvorište ograđeno žičanom ogradom, visokom oko tri metra. Poželeli su mu dobrodošlicu i prijatan boravak, dok se ostatak sveta bori sa svojim zbunjenim mislima i osećanjima. U to vreme desio se povratak onoga što ja sada radim, ljudi su ponovo počeli da pišu olovkom po papiru. Naravno, pisci i poslovni ljudi su i dalje bili odani tastaturi i kompjuteru, jer im je to olakašavalo posao, ali privatne poruke i pisma nisu više bili moderni putem telefona. Vratilo se u modu pisanje dnevnika, slanje pisama preko pošte, a odraslima je trebalo da se sete kako se piše pisanim slovima. Simpatično. Damjan mi je slikovito opisao te sitnice, u 2024.godini. Ipak, sve je to bila priprema za 2025.godinu

Naterala sam ga da izađemo napolje, da bolje vidim letilicu. Razbudila sam se, ni meni više nije bitno koliko će  jutro trajati. Mesec i zvezde su dovoljno osvetleli dvorište, dok je vremenska mašina blistala u srebrnoj boji.

" Interesuje me, u kojoj godini se saznalo za ovo putovanje kroz vreme?"
" Misliš, kod njih, pre promene? Početkom pedesetih, pre sto deset godina odavde. Svako vreme ima svoje tajne. Priznajem, osećao sam grižu savesti kada sam otputovao u 2020. Krenuo sam u vreme epidemije kada su zemaljske vlasti koristile zarazu da bi radili na svakojakim tajnama, a ja sam deo tajne. Znam da su me ljubazno dočekali i obećali mi strogu poverljivost, doneli mi odelo koje sam tamo nosio i vratio ga pri povratku. "
"I jesu li ti naučnici zbunjeni, ti što su te primili? Jesu tražili odgovor u vezi epidemije?"
" Ne, oni nisu zbunjeni, to je na mene ostavilo čudan utisak. Mislim da je u svakom vremenu postojao određen broj ljudi koji su znali mnogo, ti su  bili iznad svog vremena. Otprilike, oni znaju da se u njihovo doba priprema novi svet, pod uticajem prirode. "
Dobila sam odgovor koji sam očekivala.

"Ne slažem se sa tim da obični ljudi ne treba sve da znaju. Zašto nisu smeli znati da je među njima vremenski putnik i da je putovanje moguće?”
" Zato što je to dokaz da ne postoji juče i sutra. Primetila si da mi o njima govorimo i u sadašnjem i u prošlom vremenu. Oni su “sada”,  mi smo “sada”. Sve postoji.
" Zvuči jezivo"- priznala sam i pomilovala letilicu, u želji da budem sledeći putnik. Ili možda već jesam, tamo gde je i to "sada".

Htela sam da sednem unutra, ali sam se uspaničila da ću dotaći jedno od mnogobrojnih dugmadi, pa sam ipak odustala. Damjan se smejao kao da mi čita misli.

" Ti bi da uđeš unutra? Slobodno..."

" Ne mogu, imam strah. Kako su reagovali na ovakav oblik letilice? Oni su samo imali avione."

"Zagledali su je kao deca igračku. Prevozno sredstvo u obliku jajeta" 

Možda su je pokušali i sami pokrenuti svuda postoje itekako inteligentni ljudi. Kažem ti ja, sumnjam da i mi sve znamo. Mislim da su se mnoga vremena ukrstila.”

“Opet mi  stvaraš jezu”.

“Možda istorija ima više lica, možda mnogo toga ne postoji jer se menja."
"Menja? Misliš da odlaze  u drugo vreme i menjaju događaje?"
" Skoro da sam siguran. Još ako vreme ne postoji, ako smo svi u jednom krugu, gde je sve tu, unutra...”
“Onda smo kao u nekom filmu, unapred snimljenom! Zgrožavaju me takve ideje. Kao taj Matriks”.

“ Ali mogu biti tačne. Ljudi su na početku 21. veka imali taj film, a njegova ideja i danas danju se razmatra. Ni mi, ni oni, a verovatno i oni što su iznad nas u razvoju nauke, nisu sigurni šta je tačno ovaj svet.”

Osetila sam kako dremam ponovo, tako sam želela da spavam. A jutro nikako da svane.

"Ne zevaj, prelazi i na mene." - našalio se dok smo oboje dremali."

“Možeš natrag u

